ΓΡΑΠΤΗ ΕΡΩΤΗΣΗ E-0701/02

υποβολή: Charles Tannock (PPE-DE) προς την Επιτροπή

(13 Μαρτίου 2002)

Θέμα: Απομάκρυνση του τονωτικού αφρού από τα ψυγεία στο ΗΒ

Την 1η Ιανουαρίου 2002, άρχισαν να ισχύουν οι κανονισμοί της ΕΕ σχετικά με τις ουσίες που καταστρέφουν το στρώμα του όζοντος και που ορίζουν ότι ταγρά ψυκτικά και ο μονωτικός αφρός στο περίβλημα των παλαιών ψυγείων πρέπει να απομακρυνθούν πριν την ανακύκλωσή τους. Η διαδικασία αυτή απαιτεί ειδικό

εξοπλισμό που δεν είναι επί του παρόντος διαθέσιμος στο ΗΒ εν μέρει -όπως ισχυρίζονται μερικοί- επειδή η βρετανική κυβέρνηση δεν έλαβεπόψη της εγκαίρως τις συνέπειες των κανονισμών αυτών. Κατά συνέπεια, ένας ολοένα αυξανόμενος αριθμός ψυγείων καταλήγουν στα σκουπίδια στις πόλεις και στις αγροτικές περιοχές από τους ιδιοκτήτες τους που δεν είναι σε θέση να τα αποσύρουν νόμιμα.

Υπερασπίζοντας τη βρετανική κυβέρνηση, ο βρετανόςπουργός περιβάλλοντος έγραψε ένα άρθρο στην εφημερίδα Guardian την Δευτέρα 18 Φεβρουαρίου στο οποίο αναφέρεται ότι ο κανονισμός δημιούργησε προβλήματα.

Ο αρχικός κανονισμός του 1998 που οιπουργοί περιβάλλοντος συζήτησαν καιπέγραψαν δεν απαιτούσε την απομάκρυνση του αφρού.

Όμως το 1999 η διατύπωση του άρθρου 16 άλλαξε πράγμα που δημιούργησε αβεβαιότητα για το θέμα. Από τις αρχές του 1999 έως τα μέσα 2001 οιπάλληλοι του βρετανικούπουργείου ζήτησαν εννέα φορές σύμφωνα με το άρθρο, από την Ευρωπαϊκή Επιτροπή διευκρινίσεις. Μόνο τον Ιούνιο 2001 εντούτοις, έλαβαν επίσημη απάντηση που διευκρίνιζε ότι ο κανονισμός αφορά επίσης και τους χλωροφθοράνθρακες στο μονωτικό αφρό των ψυγείων.

Δέχεται η Επιτροπή ότι ο κανονισμός πουπεγράφη στο Συμβούλιο το 1998 δεν απαιτούσε την απομάκρυνση του αφρού και ότι η Επιτροπή έδρασε μονομερώς αλλάζοντας τη διατύπωση και την ουσία του κανονισμού· Εάν ναι, μπορεί να αναφέρει τη νομική βάση για την τροποποίηση της ουσίας των κανονισμών που εγκρίνονται στο Συμβούλιο·

Δέχεται η Επιτροπή ότι η βρετανική Επιτροπήποχρεώθηκε να στείλει επιστολές επανειλημμένα (εννέα φορές) στην Επιτροπή πριν πληροφορηθεί επισήμως ότι ο κανονισμός εφαρμόζεται και στους χλωροφθοράνθρακες του τονωτικού αφρού και αν ναι, σκοπεύει η Επιτροπή να εξετάσει και να συστήσει την εφαρμογή παρέκκλισης τριών μηνών για το ΗΒ έως ότου η κατάλληλη τεχνολογία γίνει διαθέσιμη στο ΗΒ·

Μπορεί επίσης η Επιτροπή να αναφέρει αν η βρετανική κυβέρνηση αναμένει άλλες επίσημες διευκρινίσεις σχετικά με άλλους κανονισμούς που αφορούν περιβαλλοντικά ζητήματα·

Απάντηση της κας Wallstrm εξ ονόματος της Επιτροπής

(22 Απριλίου 2002)

Η Επιτροπή παρακαλεί το Αξιότιμο Μέλος του Κοινοβουλίου να ανατρέξει στις απαντήσεις που εκείνη έδωσε σε σειρά γραπτών ερωτήσεων σχετικά με την ανάκτηση ελεγχόμενων ουσιών από οικιακά ψυγεία και καταψύκτες στο πλαίσιο του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου της 29ης Ιουνίου 2000 για τις ουσίες που καταστρέφουν την στοιβάδα του όζοντος(1): γραπτές ερωτήσεις P-0005/02(2); E-0082/02(3) E-0255/02(4) και P-0595/02(5) του κου Chris Davies και E-0315/02(6) του κου Graham Watson. Οι απαντήσεις αυτές επιβεβαιώνουν τη δήλωση του Αξιότιμου Μέλους του Κοινοβουλίου ότι την 1η Ιανουαρίου 2002, ο κανονισμός (ΕΚ) αριθ. 2037/2000 απαιτεί την απομάκρυνση, ούτως ώστε να καταστραφούν, των ουσιών που καταστρέφουν την στοιβάδα του όζοντος οι οποίες βρίσκονται στο σύστημα ψύξεως και στα αφρώδηλικά των τοιχωμάτων των παλαιών οικιακών ψυγείων.

Ο κανονισμός (ΕΚ) αριθ. 2037/2000πεγράφη από το Συμβούλιο και το Ευρωπαϊκό Κοινοβούλιο στις 29 Ιουνίου 2000 και άρχισε να ισχύει την 1η Οκτωβρίου 2000. Οι διατάξεις του εν λόγω κανονισμού οι οποίες αφορούν τηνποχρεωτική ανάκτηση ελεγχόμενων ουσιών τόσο από το κύκλωμα ψύξεως όσο και από τα μονωτικά αφρώδηλικά των οικιακών ψυγείων και καταψυκτών, για λόγους καταστροφής, με τεχνολογίες εγκεκριμένες από τα Μέρη ή με άλλες, περιβαλλοντικώς αποδεκτές, τεχνολογίες καταστροφής, παρέμειναν αμετάβλητες από τον Δεκέμβριο του 1998, όταν το Συμβούλιο κατέληξε σε πολιτική συμφωνία επί κοινής θέσεως. Κατά συνέπειαν, η Επιτροπή δεν είναι σε θέση να συμφωνήσει με την δήλωση του Αξιότιμου Μέλους του Κοινοβουλίου. Η μονομερής αλλαγή της κοινής θέσεως ή του κανονισμού δεν ανήκει στις αρμοδιότητες της Επιτροπής, ούτε εξάλλου η ίδια αποπειράθηκε να το πράξει.

Η Επιτροπή έγινε αποδέκτης τριών επιστολών της βρετανικής κυβέρνησης για διευκρινίσεις σχετικά με το άρθρο 16 του προαναφερθέντος κανονισμού. Κάθε επιστολή έθετε επί τάπητος θέματα για διευκρίνιση, συμπεριλαμβανομένης της ανάγκης απαγόρευσης της εξαγωγής ψυγείων που περιέχουν ουσίες που καταστρέφουν τη στοιβάδα του όζοντος και της ανάκτησης των εν λόγω ουσιών από τα οικιακά ψυγεία. Η Επιτροπή δεν δέχεται, κατά συνέπειαν, ότι έλαβε εννέα επιστολές του Ηνωμένου Βασιλείου. Τα αντικείμενα των επιστολών

συζητήθηκαν στη Διαχειριστική Επιτροπή που συνεστήθη δυνάμει του εν λόγω κανονισμού, δεδομένου ότι αυτό ήταν το κατάλληλο βήμα συζήτησης. Ηποχρεωτική ανάκτηση και η καταστροφή των ελεγχόμενων ουσιών, τόσο από το κύκλωμα ψύξεως, όσο και από τα μονωτικάλικά των οικιακών ψυγείων και καταψυκτών, συζητήθηκε επίσης, σε ξεχωριστή συνεδρίαση με το Ηνωμένο Βασίλειο. Το Ηνωμένο Βασίλειο πληροφορήθηκε για πρώτη φορά ότι ήταν σκόπιμη η ανάκτηση των χλωροφθορανθράκων (CFC) από το σύστημα ψύξεως και από το αφρώδεςλικό στα μεταχειρισμένα ψυγεία, στην πρώτη συνεδρίαση της Διαχειριστικής Επιτροπής που συνεστήθη δυνάμει του νέου κανονισμού, στις 4 Οκτωβρίου 2000, μόλις τέσσερις ημέρες μετά τη θέση του κανονισμού σε ισχύ.

Η Επιτροπή δεν έχει τη νομική αρμοδιότητα να επιτρέψει στο Ηνωμένο Βασίλειο μονομερή προσωρινή παρέκκλιση από τις διατάξεις του άρθρου 16 του κανονισμού σχετικά με την ανάκτηση των ελεγχόμενων ουσιών, ούτε εξάλλου πιστεύει ότι είναι αναγκαίο, δεδομένου ότι το Ηνωμένο Βασίλειο έχει πλήρως συμμορφωθεί με τον κανονισμό. Σύμφωνα με τις πληροφορίες που περιήλθαν στην Επιτροπή, το Ηνωμένο Βασίλειο προβαίνει, προς το παρόν, στην αποθήκευση των οικιακών ψυγείων και καταψυκτών, μέχρις ότουπάρξουν εμπορικές εγκαταστάσεις ανάκτησης των ουσιών που καταστρέφουν την στοιβάδα του όζοντος και οι οποίες προέρχονται από τον εν λόγω εξοπλισμό. Η Επιτροπήπολογίζει ότι οι πρώτες εγκαταστάσεις ανάκτησης θα είναι έτοιμες στα μέσα του 2002.

Όσον αφορά την εφαρμογή της άλλης περιβαλλοντικής νομοθεσίας, η Επιτροπή, στο πλαίσιο των γενικών καθηκόντων της που απορρέουν από το άρθρο 211 της Συνθήκης ΕΚ, βρίσκεται σε συνεχή επαφή με όλα τα κράτη μέλη ούτως ώστε να εξασφαλίσει την πλήρη συμμόρφωσή τους με την νέα καιφιστάμενη κοινοτική νομοθεσία.

(1) ΕΕ L 244 της 29.9.2000.

(2) ΕΕ C 172 E της 18.7.2002, σελ. 121.

(3) ΕΕ C 205 E της 29.8.2002, σελ. 67.

(4) ΕΕ C 172 E της 18.7.2002, σελ. 168.

(5) ΕΕ C 205 E της 29.8.2002, σελ. 168.

(6) ΕΕ C 205 E της 29.8.2002, σελ. 113.